Történelem 9.

OH-TOR09TA

Tanmenetjavaslat

****

# Bevezetés

A kilencedikes kötet alapvető előnye az új kerettantervből fakad. Esélyt biztosít annak a nehéz problémának a megoldására, hogyan lehet heti két órában 1490-ig eljutni a diákokkal, s egyben időt szakítani a forrásokra és az elmélyedésre is. Az időrendet megtartva jelentős mértékben csökkent a tananyag, s így az kemény munkával teljesíthetővé vált. Ez természetesen csak úgy valósulhatott meg, hogy jelentős, korábban a szakmai kánonunk szerves részét képező anyagrészek kimaradtak. Ugyanakkor a legjelentősebb folyamatokat, melyekre a későbbiekben építeni lehet és kell, tartalmazza a kerettanterv és a kötet.

A tankönyv hat fejezetben, összesen 22 tematikus egységben tárgyalja az egyetemes és magyar történelem eseményeit. A tematikus egységek („leckék”) feldolgozását átlagosan 2-2 órában javasoljuk. Mivel a tanórákon nemcsak egyedül ismeretanyag-átadás történik, hanem folyamatosan figyelmet fordítunk a kompentenciafejlesztésre is, ezért a táblázatban látható oszlop (új tananyag feldolgozása, képességfejlesztés, gyakorlás) óraszámai így értendők.

# Óraszámok felosztása

|  |  |  |  |  |
| --- | --- | --- | --- | --- |
| **Témakörök** | **Új tananyag feldolgozása, képességfejlesztés, gyakorlás**  **(óraszám)** | **Összefoglalás,**  **ellenőrzés,**  **gyakorlás,**  **képességfejlesztés**  **(óraszám)** | **Teljes**  **óraszám** | **Kerettantervi**  **órakeret** |
| **I. Civilizáció és államszervezet az ókorban** | **10** | **3** | **13** | **13** |
| **II. Vallások az ókorban** | **4** | **1** | **5** | **5** |
| **III. Hódító birodalmak** | **4** | **2** | **6** | **6** |
| **IV. A középkori Európa** | **8** | **2** | **10** | **10** |
| **V. A magyar nép eredete és az Árpád-kor** | **8** | **6** | **14** | **14** |
| **VI. A középkori Magyar Királyság fénykora** | **8** | **5** | **13** | **13** |
| **Két mélységelvű téma feldolgozása** |  | **10** |  | **10** |
| **Év végi zárás** |  |  |  | **3** |
| **Összóraszám** |  |  |  | **74** |

Az új kerettanterv lexikai elemei oszlopban az óra során belépő kötelező kerettantervi fogalmakat, neveket, kronológiai és topográfiai adatokat szerepeltettük.

**A tanmenetjavaslatban található rövidítések magyarázata:**

**F:** fogalmak, szakkifejezések

**N:** nevek

**É:** évszámok

**T:** topográfiai ismeretek

Aláhúzással jelöltük a már az általános iskolai kerettantervben is szereplő lexikai elemeket.

| **Az óra sorszáma** | **Az óra témája** | **Új kerettantervi lexikai elemek** | **A kerettantervben megjelölt fejlesztési feladatok, ismeretek, tanulási eredmények** | **Javasolt tevékenységek, munkaformák** |
| --- | --- | --- | --- | --- |
| **I. Civilizáció és államszervezet az ókorban** | | | | |
| 1. | Bevezetés |  |  | * Ismerkedés a tanulócsoporttal, kölcsönös bemutatkozás. * A tanulók történelmi érdeklődési körének feltérképezése. * Miről fogunk tanulni? A 9. évfolyam történelem tantárgyának témakörei. * A taneszközök bemutatása, használatukkal kapcsolatos tanácsok. * Rövid tájékoztató a tanórai és az órán kívüli tevékenységformákról, az ellenőrzés és az értékelés módjairól. |
| 2–3. | A Közel-Kelet főbb civilizációi | F: öntözéses földművelés, fáraó, piramis, hieroglifa, ékírás, múmia  N: Hammurápi, Kheopsz  É: Kr. e. 3000 körül  T: Mezopotámia, Babilon, Egyiptom, Nílus | * Az állam szerepének bemutatása Hammurápi törvényeinek elemzésén keresztül. * Az ókori civilizációk jelentőségének és kulturális hatásainak felismerése. * Az ókori civilizációk azonosítása térképen. * Az ókori civilizációk kulturális és vallási jellemzőinek bemutatása. * A különböző civilizációk közötti különbségek azonosítása (Mezopotámia és Egyiptom összehasonlítása néhány szempont alapján.) | * Képek gyűjtése a különböző civilizációk kultúrájának bemutatásához. * A források áttekintése és értékelése: Régészeti emlékek Mezopotámia területén és Egyiptomban. * A földrajzi környezet szerepe a mezopotámiai és az egyiptomi civilizáció életében: Az öntözéses gazdálkodás jellemzői. * A lényeg kiemelése, az ismeretek problémaközpontú elrendezése: a társadalom sajátosságainak bemutatása Hammurápi törvényei alapján. * Események, jelenségek, korabeli források segítségével: Hérodotosz a piramisépítésről. * IKT-használat. Információk és adatok gyűjtése az interneten elérhető forrásokból: Adatok, ismeretek gyűjtése a Nílusról. Az ókori Egyiptom területi kiterjedésének nyomon követése az interneten található vizuális forrásokból; A Nílus rendszeres áradásának okai, folyamata és a földműveléssel gyakorolt hatása. |
| 4–5. | Politika az ókori Hellászban – az athéni demokrácia | F: városállam/polisz, arisztokrácia, démosz, demokrácia, népgyűlés, sztratégosz, cserépszavazás, rabszolga  N: Kleiszthenész, Periklész  É: Kr. e. 508, Kr. e. 490, Kr. e. 5. század közepe  T: Athén, Spárta | * Az athéni demokrácia működésének bemutatása. * A Periklész-kori athéni demokrácia ellentmondásainak feltárása. * A demokrácia és a diktatúra összehasonlítása. * A demokrácia melletti érvek megfogalmazása. * Az athéni demokrácia összehasonlítása a modern demokráciával. | * Ábra készítése az athéni demokrácia működési rendjéről. * A források áttekintése és értékelése: A társadalom vagyoni felosztása. Periklész értékelése a források alapján. * Következtetések és feltételezések megfogalmazása rekonstrukciós képek és magyarázó ábrák alapján: Attika felosztása a kleiszthenészi reform idején (ábra). * Az információk rendszerezése és értelmezése. Érvekkel és bizonyítékokkal alátámasztott következtetések megfogalmazása arról, hogy mi és miért történt: Szolón reformjainak háttere; Pei-szisztratosz türanniszának értelmezése. * A történelmi változások nyomon követése: Az athéni állam, társadalom és átalakulása. * Történelmi problémák felismerése és elemzése: Szolón és Kleiszthenész korában nem volt demokrácia. A cserépszavazás manipulálása. * Következtetések és feltételezések megfogalmazása rekonstrukciós képek és magyarázó ábrák alapján: az athéni állam Periklész korában. * A források kritikus kezelése: Periklész tevékenységének megítélése. |
| 6–7. | A görög civilizáció | F: Akropolisz, filozófia, jósda, olümpiai játékok  N: Platón, Arisztotelész, Hérodotosz, Nagy Sándor  É: Kr. e. 776  T: Olümpia, Athén, Spárta, Alexandria | * Az ókori civilizációk jelentőségének és kulturális hatásainak felismerése. * Az ókori civilizációk azonosítása térképen. * Az ókori civilizációk kulturális és vallási jellemzőinek bemutatása. * A különböző civilizációk közötti különbségek azonosítása. | * Képek gyűjtése a különböző civilizációk kultúrájának bemutatásához. * Az ókori görög tudomány kulcsfogalmait bemutató idézetek, képi források gyűjtése. * Ókori témájú filmek/filmrészletek elemzése, értelmezése. * Történelmi változások azonosítása és bemutatása térképek segítségével: a nagy görög gyarmatosítás irányai, Nagy Sándor birodalma, hellenisztikus államok. * Az információk rendszerezése és értelmezése: A görög történetírás és filozófia alapvető vonásai. |
| 8–9. | Politika az ókori Rómában | F: patrícius, plebejus, consul, senatus, dictator, néptribunus, császár  N: Romulus, Julius Caesar, Augustus  É: Kr. e. 753, Kr. e. 510, Kr. e. 44  T: Itália, Róma | * A köztársasági Róma államberendezkedésének elemzése a források segítségével. * A főbb római hivatalok és tisztségviselők kiemelése. * A Római Köztársaság működésének bemutatása. * Caesar diktatúrája előzményeinek, okainak feltárása. * Octavianus egyeduralmi törekvéseinek értelmezése. * Augustus principátusrendszerének elemzése a források alapján. | * A források áttekintése és értékelése: Írásos források és régészeti emlékek. * A rendelkezésre álló ismeretforrások értelmezése: A köztársaság államszervezete (ábra). * A történelmi változások nyomon követése: Róma politikai berendezkedése az első évszázadokban. * Ábra készítése a Római Köztársaság működési rendjéről. * Feltevések megfogalmazása történelmi személyiségek cselekedeteinek, viselkedésének mozgatórugóiról: Julius Caesar intézkedései. * IKT-használat. Információk és adatok gyűjtése az interneten elérhető forrásokból: Hogyan jelenik meg Julius Caesar alakja, hadvezéri és politikai szerepe művészeti alkotásokban? * A források kritikus kezelése: Augustus önéletírása és a történelmi események. * Egy korszakon belül lezajlott változások bemutatása különböző szempontok szerint: a principátus kiépítése (államszervezet, a hatalomgyakorlás módja és jellege). |
| 10–11. | A római civilizáció | F: amfiteátrum, gladiátor, provincia, légió, limes, polgárjog  T: Római Birodalom, Pannónia, Aquincum, Savaria | * Az ókori civilizációk jelentőségének és kulturális hatásainak felismerése. * Az ókori civilizációk azonosítása térképen. * Az ókori civilizációk kulturális és vallási jellemzőinek bemutatása. * A különböző civilizációk közötti különbségek azonosítása. * Pannónia jelentősebb városainak azonosítása. * A római jog alapelveinek felidézése és azonosítása. | * A történelmi változások nyomon követése: a császárság évszázadainak áttekintése, a romanizáció. * A földrajzi környezet szerepe a Római Birodalom életében: a terjeszkedés határai. * Önállóan gyűjtött képekből tabló készítése: Róma, a világváros. * Beszámoló készítése népszerű tudományos irodalomból, szépirodalomból és tévéműsorokból: szórakozási lehetőségek Rómában. * Képek gyűjtése a különböző civilizációk kultúrájának bemutatásához. * Információk gyűjtése egy pannóniai kulturális emlékről, régészeti feltárásról, épületről vagy építményről. * Ókori témájú filmek/filmrészletek elemzése, értelmezése. * Római kori emlékek felkeresése. |
| 12–13. | Összefoglalás,  számonkérés |  |  |  |
| **II. Vallások az ókorban** | | | | |
| 14–15. | Politeizmus és  monoteizmus | F: többistenhit/politeizmus, egyistenhit/monoteizmus, zsidó vallás, Ószövetség / Héber Biblia, tízparancsolat, próféta, jeruzsálemi templom, diaszpóra  N: Zeusz, Pallasz Athéné, Ábrahám, Mózes  É: Kr. u. 70  T: Jeruzsálem, Kánaán,  Júdea, Izrael, Palesztina | * Az Ószövetség történelmi szereplőinek, helyszíneinek azonosítása bibliai idézetek alapján. * Bibliai történetek, személyek felidézése. * A vallások a mindennapi életre gyakorolt hatásainak megállapítása. * Képzőművészeti, irodalmi és zenei alkotások gyűjtése és elemzése bibliai témákról. * A zsidó vallás kialakulása, körülményeinek és forrásainak elemzése. * A zsidóság egyistenhitének összehasonlítása a többi ókori keleti civilizáció vallásaival. | * Képek, ábrázolások gyűjtése a különböző tanult vallások jellegzetes építményeiről. * Képzőművészeti, irodalmi és zenei alkotások gyűjtése és elemzése antik mitológiai témákról. * Áttekintő táblázat, illetve tabló készítése a görög–római hitvilágról. * Ismeretszerzés más tantárgyakból és szaktudományi munkákból: görög mitológia. * Az Ószövetség történelmi szereplőinek, helyszíneinek azonosítása bibliai idézetek alapján. * Képzőművészeti, irodalmi és zenei alkotások gyűjtése és elemzése bibliai témákról. * A történelmi kulcsfogalmak ismerete és alkalmazása. A történelmi fogalmak helyes használata: vallás, többistenhit (politeizmus), egyistenhit (monoteizmus). * A források áttekintése és értékelése: A zsidó nép történetének és vallásának írásos forrásai. * Történeti események és jelenségek megfigyelése és összehasonlítása: Az ókori Kelet vallásainak összehasonlítása. |
| 16–17. | A kereszténység kezdete | F: Messiás, keresztény vallás, keresztség és úrvacsora, apostol, misszió, Biblia, Újszövetség, evangélium, püspök, zsinat  N: Jézus, Szent Péter és Szent Pál apostolok, Constantinus  É: a keresztény időszámítás kezdete (Kr. e. és Kr. u.), Kr. u. 313, Kr. u. 325.  T: Betlehem | * A zsidó és a keresztény vallások jellem-zőinek összehasonlítása. * A vallások a mindennapi életre gyakorolt hatásainak megállapítása. * A zsidó-keresztény hagyományok európai kultúrára gyakorolt hatásának bemutatása. * Bibliai történetek, személyek felidézése. * A kereszténység terjedésének végigkövetése térképen. * Jézus életével és a kereszténység terjedé-sével kapcsolatos filmek/filmrészletek, regények elemzése, értelmezése. * Képzőművészeti, irodalmi és zenei alkotások gyűjtése és elemzése bibliai témákról. * A keresztény egyház korai történetének áttekintése. | * Az információk rendszerezése és értelmezése: a római uralom Palesztinában; a Pilátus-felirat, az első keresztény közösségek, keresztény szimbólumok. * A rendelkezésre álló ismeretforrások értelmezése: Jézus életének és tanításának áttekintése. * Jézus életével és a kereszténység terjedésével kapcsolatos filmek/filmrészletek, regények elemzése, értelmezése. * Képzőművészeti, irodalmi és zenei alkotások gyűjtése és elemzése bibliai témákról. * A kereszténység 4. századi történetének elemzése a források alapján. |
| 18. | Összefoglalás |  |  |  |
| **III. Hódító birodalmak** | | | | |
| 19–20. | Egy eurázsiai birodalom: a hunok. A Római Birodalom bukása és örökösei | F: népvándorlás, hunok  N: Attila, Justinianus, Nagy Károly, I. Ottó  É: Kr. u. 395, 476  T: Hun Birodalom, Konstantinápoly, Bizánci Birodalom, Poitiers, Frank Birodalom, Német-római Császárság. | * A népvándorlás irányainak és résztvevőinek nyomon követése térkép segítségével a Kr. u. 4–8. sz. időszakában. * A sztyeppei állam működésének, sajátosságainak bemutatása. * A kora középkori Európa államalakulatainak azonosítása térképen. | * A Római Birodalom bukása külső és belső okainak összegyűjtése. * A népvándorlás menetének áttekintése az atlasz segítségével (egyes népcsoportok vándorlási irányainak rögzítése). * A történelmi változások nyomon követése: a barbár királyságok sorsa, a Frank Birodalom kialakulása. * Történeti események és jelenségek megfigyelése és összehasonlítása: A Keletrómai Birodalom és a Frank * Birodalom összehasonlítása szempontok alapján. A Német-római Birodalom létrejöttéhez vezető események bemutatása. |
| 21–22. | Az iszlám és az Arab Birodalom | F: iszlám, Korán, kalifa  N: Mohamed  É: 622, 732  T: Mekka, Poitiers | * Az iszlám vallás történelmi és földrajzi hátterének az ismerete, az iszlám hit főbb tanainak a megismerése. * Az arab terjeszkedés irányainak elemzése, és a kulturális hatások értékelése. * Az iszlám vallás és az arab terjeszkedés közötti összefüggések feltárása. * A muszlim vallású térségek ismerete napjainkban. | * Az információk rendszerezése és értelmezése: az iszlám hit jellemzői; az arab állam kialakulása, a terjeszkedés irányai, szakaszai. * A rendelkezésre álló ismeretforrások értelmezése: Mohamed próféta életének és tanításának áttekintése. * Topográfiai feladatok. A tanultakkal kapcsolatos helyszínek megmutatása a térképeken: Arab-félsziget, Mekka, Medina, Damaszkusz, Antiochia, Alexandria, Bagdad, Córdoba. * Történelmi változások azonosítása és bemutatása térképek segítségéve: az arab terjeszkedés irányai és szakaszai. * Kiselőadás, prezentáció készítése jellegzetes iszlám vallási épületekről, szokásokról. |
| 23–24. | Összefoglalás, rendszerezés,  számonkérés |  |  | * A monoteista vallások (zsidó, keresztény, iszlám) összehasonlítása különböző szempontok alapján. |
| **IV. A középkori Európa** | | | | |
| 25–26. | A parasztság világa | F: uradalom, földesúr, majorság, jobbágy, robot, kiváltság, rend  É: 476–1492 a középkor, 1347  N: Dózsa György | * A középkor társadalmi, gazdasági, vallási és kulturális jellemzőinek bemutatása. * A társadalmi csoportok közötti jogi különbségek azonosítása. * Érvekkel alátámasztott vélemény megfogalmazása a középkor világáról. * A középkor társadalmi berendezkedése és a rendi szemlélet értelmezése. * A jobbágyság jogainak és kötelességeinek rendszerezése. | * A források áttekintése és értékelése: a kora középkori gazdálkodás jellemzői. * Technikai találmányok, technológiai eljárások jelentőségének értékelése abból a szempontból, hogy mennyire változtatta meg az emberek életét: vontatás (szügyhám), nehézeke, a legelőváltó, a kétnyomásos és a háromnyomásos gazdálkodás, erdőirtás, mocsarak lecsapolása, az égetéses módszerek alkalmazása. * A történelmi problémák felismerése: a demográfiai változások okai. |
| 27. | Az egyházi rend | F: pápa, érsek, cölibátus, szerzetes, bencés rend, ferences rend, szent, eretnek, inkvizíció, kolostor, katolikus, ortodox  É: 1054  N: Szent Benedek, VII. Gergely, Assisi Szent Ferenc  T: Egyházi Állam | * A középkor társadalmi, gazdasági, vallási és kulturális jellemzőinek bemutatása. * A társadalmi csoportok közötti jogi különbségek azonosítása. * Érvekkel alátámasztott vélemény megfogalmazása a középkor világáról. * A középkor társadalmi berendezkedése és a rendi szemlélet értelmezése. * Az egyház szerepének áttekintése a középkori Európában. * A középkori kolostori élet bemutatása képi vagy szöveges források segítségével. * A nyugati és keleti kereszténység összehasonlítása. | * Képek gyűjtése az ortodox egyház jellegzetes épületeiről, szokásairól. * Áttekintő ábra készítése az egyházi hierarchiáról. * Prezentáció, bemutató készítése valamely szerzetes-, illetve lovagrendről. * Az információk rendszerezése és értelmezése: a keresztény egyház történelme a kora középkorban. A rendelkezésre álló ismeretforrások értelmezése: a szerzetesség kialakulása. * Topográfiai feladatok. Történelmi változások azonosítása és bemutatása térképek segítségével: a nyugati és a keleti kereszténység terjedése, régiói. |
| 28. | A középkor művelődése | F: kódex, román stílus, gótikus stílus  N: Aquinói Szent Tamás | * Érvekkel alátámasztott vélemény megfogalmazása a középkor világáról. * Az egyház szerepének áttekintése a középkori Európában. * A román és a gótikus építészet összehasonlítása, a főbb stílusjegyek megkülönböztetése. | * A források áttekintése és értékelése: a középkori oktatás rendszerének elemzése, az egyetemek működési elvének áttekintése. * A források áttekintése és értékelése: a hit (teológia) és a tudás (filozófia) kapcsolatának értelmezése, illetve  a középkor világszemléletének megismerése. * Képek gyűjtése és rendszerezése román, gótikus stílusú épületekről. |
| 29–30. | A nemesi rend | F: lovag, nemes, feudalizmus, hűbériség, király, rendi monarchia, keresztes hadjáratok  T: Anglia, Franciaország, Szentföld | * A középkor társadalmi, gazdasági, vallási és kulturális jellemzőinek bemutatása. * A társadalmi csoportok közötti jogi különbségek azonosítása. * A középkor társadalmi berendezkedése és a rendi szemlélet értelmezése. * A lovagi életmód jellemzőinek azonosítása. * A rendi képviselet és a rendi országgyűlések működésének elemzése a források alapján, illetve a politikai berendezkedések összehasonlítása. | * Történelmi interpretációk értelmezése és összehasonlítása: a feudalizmus fogalma (Henri Pirenne – Hahner Péter). * A források áttekintése és értékelése: Az angol rendi mozgalom dokumentumai. * A rendelkezésre álló ismeretforrások értelmezése: a rendi monarchiák államszervezeti ábrája. * Az információk rendszerezése és értelmezése: a lovagi életmód jellemzői. * A források áttekintése és értékelése: a keresztes hadjáratok okai és szakaszai. * Kampányplakát készítése egy középkori témáról (például a keresztes háborúkban való részvétel hirdetése). |
| 31–32. | A polgárok világa | F: polgár, céh, reneszánsz  N: Leonardo da Vinci, Gutenberg  T: levantei kereskedelmi  hálózat, Velence, Firenze, Hanza kereskedelmi hálózat | * A városok életének bemutatása képek, ábrák és szöveges források alapján, kitérve a zsidóság városiasodásban játszott szerepére, valamint az antijudaista törekvésekre. * A céhek működésének jellemzése források alapján. * A középkori városok kialakulásának háttere, a városok jogi és gazdasági kiváltságainak az ismerete. * A városok társadalmának, gazdasági életének és az életkörülményeknek a bemutatása. * A reneszánsz stílusjegyek elemzése. | * A város jellegzetes helyszíneinek, intézményeinek azonosítása egy fiktív középkori várost bemutató ábrán. * Képek gyűjtése és rendszerezése   román, gótikus és reneszánsz stílusú épületekről.   * Az információk rendszerezése és értelmezése: városi önkormányzat; a céhek. * IKT-használat. Önállóan gyűjtött képekből tabló készítése: reneszánsz építészet és művészet. * Rövid beszámoló készítése: reneszánsz művészet. |
| 33–34. | Összefoglalás, rendszerezés,  számonkérés |  |  |  |
| **V. A magyar nép eredete és az Árpád-kor** | | | | |
| 35–36. | Magyar őstörténet és honfoglalás | F: finnugor, törzs, fejedelem, kabarok, vérszerződés, honfoglalás, kettős honfoglalás elmélete, avarok,  rovásírás, székelyek, kalandozások  N: Álmos, Árpád, az Árpád-ház  É: 895, 907  T: Etelköz, Vereckei-hágó, Kárpát-medence, Erdély | * A magyarság eredetére vonatkozó elméletek közötti különbségek megállapítása. * A mondák, a történeti hagyomány és a történettudomány eredményeinek megkülönböztetése. * A kalandozó hadjáratok céljainak azonosítása. | * Forrástípusok felismerése, információgyűjtés és azok rendszerezése: a magyar őstörténelem forrásainak értékelése. * Történeti események és jelenségek megfigyelése és összehasonlítása (például eltérő elméletek a magyarság eredetéről). A földrajzi tényezők szerepének felismerése: a magyarság vándorlásának állomásai. * A források áttekintése és értékelése (például a honfoglaló magyarok életmódja, harcmodora). * Beszámoló készítése a magyar kalandozó hadjáratok irányairól, sikereiről és kudarcairól, valamint a magyarok harcmodoráról IKT-eszközök segítségével. * A kalandozó hadjáratok jellegének megvitatása. |
| 37–38. | A keresztény magyar államalapítás | F: vármegye, egyházmegye, érsekség, tized, nádor, ispán  N: I. (Szent) István, Koppány, Szent Gellért, Szent Imre  É: 997/1000–1038  T: Pannonhalma, Esztergom, Székesfehérvár | * A kereszténység felvétele és az államalapítás jelentőségének felismerése. * Géza nagyfejedelem és I. (Szent) István uralkodásának jellemzése és értékelése. * A kereszténység bevezetésének elemzése a források alapján. * István államszervező tevékenységének bemutatása. * Géza nagyfejedelem és I. István tevékenységének értékelése, a meghatározó döntések hátterének feltárása. | * Emberi magatartások és döntések megfigyelése: Géza nagyfejedelem külpolitikai nyitásának oka. * Áttekintő ábra készítése a Szent   István-i állam- és egyházszervezetről.   * A források áttekintése és értékelése (például Szent István törvényeinek elemzése). * A korabeli társadalom és mentalitás elemzése a források alapján. |
| 39–40. | A magyar állam megszilárdulása a 11–12. században | F: kancellária, kettős kereszt, szászok  N: I. (Szent) László, Könyves Kálmán, III. Béla  T: Horvátország | * A kiemelt királyok uralkodásának jellemzése és értékelése. * A királyi hatalom helyzetének bemutatása Szent László és Könyves Kálmán időszakában. * Az ország külpolitikai helyzetének bemutatása a 12. században. | * A történelmi események nyomon követése (például trónviszályok Szent István halála után). * A magyar igazságszolgáltatás gyakorlatának bemutatása Szent László és Könyves Kálmán törvényeinek elemzésével. * Információgyűjtés Szent László kultuszáról a krónikák és néphagyományok tükrében. * Az információk rendszerezése és értelmezése: a népesedési és gazdasági viszonyok elemzése. * A források kritikus kezelése: például Freisingi Ottó krónikarészlete. |
| 41–42. | A Magyar Királyság a 13. században | F: kunok, tatárok/mongolok  N: II. András, IV. Béla, Szent Margit  É: 1222, 1241–1242  T: Muhi, Buda | * A kiemelt királyok uralkodásának jellemzése és értékelése. * Az Aranybulla kibocsátásához vezető út áttekintése. * Az Aranybulla forráselemzése a megadott szempontok alapján. * A tatárjárás menetének elemzése a források alapján, illetve az ország védelmi lehetőségeinek értékelése. * A tatárjárás következményeinek feltárása és IV. Béla intézkedéseinek bemutatása. | * Folyamatábra készítése II. András politikai döntéseinek okairól és következményeiről. * A 13. századi társadalmi rétegek azonosítása az Aranybulla szövegében. * Kulcsszavak és kulcsmondatok keresése szövegben, illetve információk gyűjtése és önálló rendszerezése, értelmezése: az Aranybulla elemzése. * Események, jelenségek, személyek bemutatása vagy jellemzése korabeli források segítségével: IV. Béla politikája a tatárjárás előtt; a tatárjárásra vonatkozó egykorú források elemzése. * A források áttekintése és értékelése: a tatárjárás menete és következményei. * Feltevések megfogalmazása történelmi személyiségek cselekedeteinek, viselkedésének mozgatórugóiról: IV. Béla szerepe, tevékenysége a tatárjárás után. * Az Árpádok európai dinasztikus kapcsolatainak ábrázolása térképen. |
| 43–48. | Összefoglalás, rendszerezés,  számonkérés |  | * A korai magyar történelmet és az Árpád-kort megjelenítő legfontosabb kulturális alkotások azonosítása. | * Tabló összeállítása az Árpád-kor legfontosabb kulturális emlékeiből. |
| **VI. A középkori Magyar Királyság fénykora** | | | | |
| 49–50. | Magyarország az Anjouk korában | F: aranyforint, regálé, kapuadó, kilenced, bandérium, perszonálunió, sarkalatos nemesi jogok, fő- és köznemes, szabad királyi város, bányaváros, mezőváros  N: I. (Anjou) Károly,  I. (Nagy) Lajos  É: 1301, 1308, 1335, 1351  T: Visegrád, Lengyelország, Csehország | * A 14. századi magyar uralkodók politikai pályájának felidézése. * Érvekkel alátámasztott vélemény megfogalmazása az egyes személyek cselekedeteiről, döntéseiről. * A királyi hatalom megerősödésének áttekintése az Anjou-korban. * Károly gazdasági reformjainak bemutatása. * Az ország külpolitikai helyzetének elemzése az időszakban, illetve I. Lajos hadjáratainak áttekintése a térkép segítségével. * A köznemesség jogi és gazdasági helyzetének értékelése az 1351-es törvények elemzése alapján. Az Anjou-kor időszakának értékelése. | * A történelmi változások nyomon követése: A tartományúri hatalom felszámolása. * Az információk rendszerezése és értelmezése: I. Károly gazdasági reformjai. * A források áttekintése és értékelése   (pl. az 1351-es törvény).   * Emberi magatartások és döntések megfigyelése: I. (Nagy) Lajos külpolitikai törekvései. |
| 51–52. | A török fenyegetés árnyékában | F: szultán, szpáhi, janicsár, végvár, kormányzó, szekérvár  N: Luxemburgi Zsigmond, Hunyadi János  É: 1396, 1443–1444, 1444, 1453, 1456  T: Oszmán Birodalom,  Nikápoly, Várna, Nándorfehérvár, Kolozsvár | * Az Oszmán Birodalom terjeszkedési szakaszainak az elemzése. A hódítások hátterének tisztázása, az Oszmán Birodalom államszervezetének és hadseregének bemutatása. * A 14–15. századi magyar uralkodók politikai pályájának felidézése. * Érvekkel alátámasztott vélemény megfogalmazása az egyes személyek cselekedeteiről, döntéseiről. * A késő középkori magyar állam és az Oszmán Birodalom főbb összecsapásainak felidézése. * Annak értékelése, hogy az Oszmán Birodalom terjeszkedő politikája milyen hatást gyakorolt a magyar történelemre. * A nándorfehérvári diadal elemzése a források alapján. * Hunyadi János történelmi jelentőségének kiemelése. | * Az információk rendszerezése és értelmezése: az oszmán terjeszkedés irányai, szakaszai. * A történelmi változások nyomon követése: az Oszmán Birodalom elleni védekezés. * Emberi magatartások és döntések megfigyelése: Zsigmond külpolitikai tevékenysége. * Hunyadi János híres ütközeteinek felidézése, bemutatása térképvázlatok és írott források segítségével. * Nándorfehérvár ostromának rekonst-ruálása különböző írásos és vizuális források alapján. |
| 53–54. | Hunyadi Mátyás uralkodása | F: rendkívüli hadiadó, füstpénz, fekete sereg, zsoldos  É: 1458–90  N: I. (Hunyadi) Mátyás  T: osztrák tartományok, Kenyérmező | * A 14–15. századi magyar uralkodók politikai pályájának felidézése. * Érvekkel alátámasztott vélemény megfogalmazása az egyes személyek cselekedeteiről, döntéseiről. * Mátyás hatalomgyakorlásának jellemzése. * A késő középkori magyar állam és az Oszmán Birodalom főbb összecsapásainak felidézése. * Annak értékelése, hogy az Oszmán Birodalom terjeszkedő politikája milyen hatást gyakorolt a magyar történelemre. * Mátyás gazdasági lépéseinek, illetve külpolitikai törekvéseinek elemzése és áttekintése a források alapján. * Mátyás történelmi jelentőségének értelmezése. | * Az információk rendszerezése és értelmezése: Mátyás hatalomra kerülésének körülményei. * A források áttekintése és értékelése (például Mátyás gazdaságpolitikája). * Hunyadi Mátyás híres ütközeteinek felidézése, bemutatása térképvázlatok és írott források segítségével. * A korszak kiemelkedő személyiségeinek jellemzése, feltevések megfogalmazása a cselekedeteik mozgatórugóiról (például: Hunyadi Mátyás külpolitikája). * Gyűjtőmunka készítése Mátyás és a budai zsidók kapcsolatáról. |
| 55–56. | A magyar középkor kulturális hagyatéka | F: Corvina, Szent Korona, Szent Korona-tan, Képes krónika | * A 14–15. századi magyar történelmet megjelenítő fontos kulturális alkotások azonosítása. * A legfontosabb középkori történeti munkák bemutatása. * A román és gótikus építészet emlékeinek bemutatása az országban. * A reneszánsz kultúra bemutatása Mátyás udvarában. * A középkori Buda fejlődésének áttekintése. | * Kiselőadás készítése 14–15. századi magyar történelem kulturális hagyatékának kiemelkedő emlékeiről. * A tanultak felhasználása új feladathelyzetben: korstílusok azonosítása magyarországi műemlékeken. * Az információk rendszerezése és értelmezése: a középkori történeti irodalom. * Beszámoló készítése népszerű tudományos irodalomból, szépirodalomból és tévéműsorokból: a középkori Buda. |
| 57–61. | Összefoglalás, rendszerezés,  számonkérés |  |  | * A magyar középkor egy kiemelkedő helyszínének (például Pannonhalma, Diósgyőr, Székesfehérvár, Visegrád stb.) meglátogatása és jellemzőinek bemutatása. |
| **62–71.** | **Két mélységelvű téma feldolgozása** |  | * A kerettantervben meghatározott fejlesztési célok elérését segítő témák feldolgozása. | * A forráselemzés (szöveg, kép, ábra, térkép) és közös munka, a véleményalkotás gyakorlása és elmélyítése. |
| **72–74.** | **Év végi zárás** |  |  |  |